**Отчет за 2023 г. по Национална програма за превенция и контрол на вирусните хепатити, 2021-2030г.**

В изпълнение на заповед на Министъра на здравеопазването РД 01-516/20.09.2023г. на територията на област Добрич са извършени следните дейности:

***По приоритетна област 2. Политика на изследване за хепатит Б и С*** - осигуряване на диагностикуми и консумативи за диагностика на вирусни хепатити за второстепенни разпоредители - РЗИ), в РЗИ - Добрич са закупени консумативи, лабораторна стъклария и аксесоари, необходими за дейността на серологичната лаборатория и тестове ELISE за диагностика на хепатит В и С.

Направения анализ на наличните в лабораторията тестове показа, че в инспекцията има достатъчни количества тестове с достатъчно дълъг срок на годност, поради което определените за лабораторията средства бяха насочени основно за осигуряване на консумативи и подновяване на лабораторната стъклария и лабораторните аксесоари за нуждите на лабораторията.

Презапасяването с тестове крие риск от невъзможност за усвояването им в срока им на годност и това може да доведе до бракуването им. В тази връзка е предложено при определяне на средства за закупуване на тестове от РЗИ, предварително да предоставяме информация на МЗ за необходимите ни количества тестове за една година.

***Приоритетна област 3. Политика за имунопрофилактика за хепатит Б и А*** - повишаване на информираността на родителите за превенция на хепатит Б и проучване на нагласите за въвеждане на задължителна имунизация за хепатит А.

1. Със съдействието на РУО - Добрич и ръководствата на учебните заведения са организирани и проведени 21 родителски срещи в 7 от общините на област Добрич. На родителските срещислужителите от отдел ПЕК при дирекция НЗБ на РЗИ –Добрич запознаха учители и родители както с целите на Националната програма за първична профилактика на рака на маточната шийка, така и с превенцията на хепатит Б, риска от заболяването, ползата от имунизация срещу хепатит Б и с данните за безопасността на ваксините.

Проведени родителски срещи по общини:

Община Добрич - 16 родителски срещи, 12 от които през м. октомври 2023год. в 1 средно училище и 4 през м. ноември в 4 средни училища.

Община Тервел - 1 родителска среща в 1 училище, проведена през м. ноември 2023г.

Община Каварна - 1 родителска среща в 1 училище, проведена през м. ноември 2023г.

Община Балчик - 1 родителска среща в 1 училище, проведена през м. ноември 2023г.

Община Генерал Тошево - 1 родителска среща в 1 училище, проведена през м. ноември 2023г.

Община Крушари - 1 родителска среща в 1 училище, проведена през м. ноември 2023г.

Община Шабла - организирано е провеждането на родителска среща, с насрочена дата и час и присъствие от наша страна, на която за съжаление не се явиха родители.

Общото ни заключение е, че родителите не проявяват голям интерес към темата, антиваксърските настроения са често срещано явление и недоверието към здравната система като цяло е значително.

Промяната на родителските нагласи ще изисква време и години усилена работа. Тя трябва да бъде подкрепена и с много по-добра нормативна уредба в областта на имунизациите, касаеща правата на РЗИ като контролиращи имунизационния процес и отговорностите на ОПЛ, с осигурена възможност за обмен на пациентски здравни данни с НЗОК относно направени и отчетени имунизации, за да се гарантира коректността на подадените от ОПЛ данни към двете институции (РЗИ и НЗОК).

1. Създадена е организация за изследване в РЗИ - Добрич за хепатити В и С на пациенти на диализно лечение и персонал на диализна структура от областта - изследвани 68 лица.
2. По разпоредителни писма на МЗ е извършена тематична проверка за своевременност на прилагане на първи прием на ваксина срещу хепатит тип Б в родилните отделения и е организирана ипроведена скринингова кампания за изследване за вирусни хепатити по случай Световния ден за борба с хепатита в периода 24 - 28.07.2023г. В периода на кампанията в РЗИ - Добрич са изследвани 13 лица за хепатит В и хепатит С.
3. В рамките на организираната Антиспин кампания в периода 13-17.02.2023г. 10 лица са изявили желание и са изследвани за вирусни хепатити В и С.
4. Планираният за м. декември 2023г. семинар със здравните медиатори от областта беше отложен за м. януари 2023г., тъй като съвпадна с организирано за тях събитие по Националната програма за превенция и контрол на ХИВ и сексуално предавани инфекции в Република България 2021-2025г. в гр. София.
5. Със средствата, предоставени ни със Заповеди на МЗ РД-01-516/20.09.2023г. и № РД-03-48/26.09.2023г. са подготвени малък брой промотивни материали по програмата, осигурени са консумативи и кафе-пауза за провеждане на родителските срещи.
6. Извършените разходи за изпълнението на дейностите са изготвени в съответствие с указанията на Министерство на финансите, Сметната палата и Министерство на здравеопазването за реда и начина за предоставяне на отчетите за касовото изпълнение на бюджетните и извънбюджетните сметки и фондове за 2023г. и са отразени в отчета за касовото изпълнение на бюджета на РЗИ - Добрич.